ખેતરમાંથી ટામેટા કેરેટમાં ભર્યા બાદ બજાર સુધી વેચાણ કરવા લઈ જવા પાછળ ખેડુતોને એક કેરેટનાં ૬૦ થી ૭૦ રૂ.નો ટ્રાન્સપોર્ટ નો ખર્ચો આવે છે. જેની સામે ખેડુતોને માત્ર ૭૦ થી ૮૦ રૂ. કેરેટનાં ભાવ મળે છે. ફક્ત પેકીંગ અને ટ્રાન્સપોર્ટેશન ખર્ચ ને બાદ કરતાં વીસ કિલો પાછળ પંદર થી વીસ રૂપિયા બચત થાય છે, તો ખાતર, બિયારણ, મજૂરી અને મહેનત ના ખર્ચ નું વળતર ક્યાંથી કાઢવો એવી લાગણી ઉભી થઇ રહી છે. જેના લીધે ખેડૂતો ટામેટા વાડીમાથી ટામેટા તોડતા નથી અને વાડીમાજ ફેંકી રાખે છે.